Source: http://docplayer.fi/2050904-Talousveden-riskienhallinnan-kustannus-hyotyvertailu.html
Timestamp: 2018-03-21 17:20:57+00:00
Document Index: 12564567

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Talousveden riskienhallinnan kustannus-hyötyvertailu - PDF
Download "Talousveden riskienhallinnan kustannus-hyötyvertailu"
2 Talousveden riskienhallinnan kustannus-hyötyvertailu Esiselvitys Ari Jääskeläinen Savonia-ammattikorkeakoulu, Tekniikka Kuopio Ympäristötekniikan opetus- ja tutkimusyksikkö 1
3 Savonia-ammattikorkeakoulu Julkaisutoiminta PL 6 (Microkatu 1 D) KUOPIO puh: (017) fax: (017) painos Tämän teoksen kopioiminen on tekijänoikeuslain (404/61) ja tekijänoikeusasetuksen (574/95) mukaisesti kielletty lukuun ottamatta Suomen valtion ja Kopiosto ry:n tekemässä sopimuksessa tarkemmin määriteltyä osittaista kopiointia opetustarkoituksiin. ISBN ISBN (PDF) ISSN Savonia-ammattikorkeakoulun julkaisusarja D 4/2007 Kustantaja: Taitto: Savonia-ammattikorkeakoulu Tekniikka Kuopio Tapio Aalto 2
4 ALKUSANAT Tämän selvityksen tavoitteena on piirtää kuvaa siitä, millaisia taloudellisia vaikutuksia toteutuneilla talousveden hygieniariskeillä on sekä millä menetelmillä ja kustannuksilla näitä voidaan ennaltaehkäistä. Selvityksen tuloksia esiteltiin Veden Vaarat III -seminaarissa Kuopiossa Haluan lausua lämpimät kiitokset kaikille, jotka ovat tavalla tai toisella edesauttaneet selvityksen tekemistä. Alkuperäisen idean tämän tyyppisestä selvityksestä antoi FT, MMM Elias Hakalehto, joka on tehnyt uraauurtavaa työtä mikrobimääritysketjun kehittämiseksi. Tutkimuspäällikkö Eero Antikainen Savonia-ammattikorkeakoulusta sekä erikoistutkija Ilkka Miettinen Kansanterveyslaitokselta auttoivat täsmentämään selvityksen tavoitteita ja toteutusta. Maa- ja Vesitekniikan Tuki ry myönsi hankkeelle apurahaa, joka käytännössä mahdollisti selvityksen toteuttamisen. Esimerkkipaikkakuntien terveystarkastajat, vesihuollon vastuuhenkilöt ja muut selvitykseen tietoja kaivaneet henkilöt olivat luonnollisesti avainasemassa. Tutkija Jari Haapasalmi Elinkeinoelämän Keskusliitosta antoi merkittävää apua sairaspoissaolojen työnantajakustannusten arviointiin. Ympäristötekniikan insinööriopiskelijat Paulus Lepistö, Olli Nissinen ja Janne Pakarinen toteuttivat selvityksen yhden keskeisen osa-alueen opintoihinsa kuuluvana projektityönään. Tarpeellisia neuvoja ja tietoa sain myös useammilta henkilöiltä ympäristöhallinnosta, Stakesista ja Kansanterveyslaitokselta. Kuopiossa Ari Jääskeläinen Savonia-ammattikorkeakoulu 3
5 SISÄLLYS 1 JOHDANTO VESIEPIDEMIATAPAUKSEN KUSTANNUKSET Selvityksessä huomioidut kustannukset Esimerkkitapaukset ja arvioidut kustannukset Tapaus A Tapaus B Tapaus C Yhteenveto epidemiatapausten kustannuksista TALOUSVEDEN DESINFIOINNIN MENETELMISTÄ JA KUSTANNUKSISTA Klooraus UV-desinfiointi Otsonointi Eri desinfiointimenetelmien vertailua Kloorauksen ja UV-desinfioinnin kustannuksista TALOUSVEDEN HYGIENIAVALVONNAN KUSTANNUKSISTA Kaksi esimerkkiä talousveden viranomaisvalvonnasta ja vesilaitoksen omasta käyttö- 4.1 tarkkailusta Esimerkki herkästä mikrobinäytteenottomenetelmästä KUSTANNUSVERTAILUA VESIEPIDEMIATAPAUKSEN SEURAUSTEN JA 5 ENNALTAEHKÄISYN VÄLILLÄ JOHTOPÄÄTÖKSET LÄHTEET
6 1 Johdanto Juomaveden tulisi aina olla käyttäjilleen turvallista. Suomalainen talousvedentuotanto on hygieenisesti kansainvälisesti korkeatasoista suurilla pintavesilaitoksilla. Pintavedenottamoilla on aina desinfiointi osana prosessia, koska pintavesien tiedetään sisältävän epäpuhtauksia ja riskitekijöitä. Sen sijaan tekopohjavesija pohjavesilaitokset muodostavat vesiepidemiariskin, sillä pohjavesien hygieeniseen puhtauteen on perinteisesti luotettu eikä ole varauduttu mahdolliseen epidemian syntyyn esimerkiksi taudinaiheuttajan saastutettua vedenottamonkaivon. Alkalointi onkin pienillä pohjavedenottamoilla usein ainoa vedenkäsittelykeino, desinfioinnin puuttuessa kokonaan. Myös vedenlaadun valvonta on vähäistä. Tekopohjavesi- ja pohjavesilaitosten osuus talousveden tuotannosta on kuitenkin merkittävä, noin 60%, ja tämä osuus kasvaa jatkuvasti. (Miettinen 2005, Ympäristöhallinto 2007). Vaikka suurin osa Suomessa jaettavasta juomavedestä täyttää kaikki laatuvaatimukset, on meilläkin esiintynyt juomaveden välityksellä leviäviä epidemioita. Vuosien aikana raportoitiin yhteensä 52 vesiepidemiaa, joissa sairastui arviolta kaikkiaan noin ihmistä. Vesiepidemiat kohdistuvat useimmin pieniin, alle 500 käyttäjälle vettä tuottaviin pohjavedenottamoihin. Vesiepidemioiden joukossa on kuitenkin myös laajoja kunnallisten vesilaitosten jakamasta talousvedestä aiheutuneita epidemioita, joissa sairastuneiden lukumäärä on kohonnut jopa tuhansiin ihmisiin. (Kansanterveyslaitos 2007) Tämän selvityksen tavoitteena on selvittää, millaisia taloudellisia vaikutuksia toteutuneilla talousveden hygieniariskeillä on ja millä menetelmillä ja kustannuksilla näitä voidaan ennaltaehkäistä. Selvityksessä rajaudutaan pohjavesilaitoksiin näiden suurimman hygieniariskiherkkyyden vuoksi. Tarkoituksena on koota parasta saatavilla olevaa kustannustietoa vesiepidemiatapausten eri osapuolilta ja tämän avulla kannustaa vesihuollon toimijoita parantamaan omaa hygieniariskienhallintaansa. Tämän selvityksen alatavoitteina on löytää vastaukset seuraaviin kysymyksiin: Millaisia taloudellisia vaikutuksia toteutuneilla vesiepidemioilla on eri osapuolille? Mikä on vesiepidemian todennäköisyys yksittäiselle paikkakunnalle ja mikä on tämän riskin suuruus euroina? Mitkä ovat yleisimpien desinfiointimenetelmien hankinta- ja käyttökustannukset? Mitkä ovat talousveden viranomaisvalvonnan ja tehokkaan mikrobiologisen analytiikan xxkustannukset? Mitä suuruusluokkaa vesiepidemiariskin ja sen ennaltaehkäisyn kustannukset ovat suhteessa xxtoisiinsa? Selvityksessä tarkastellaan kolmea esimerkkitapausta antamaan kuvaa siitä, millaisia vaikutuksia ja kustannuksia vesiepidemioista on aiheutunut kyseisen kunnan tai kaupungin eri toimijoille. Edelleen selvityksessä kartoitetaan veden desinfioinnin yleisimpiä vaihtoehtoja ja näiden kustannuksia. Myös talousveden valvonnan kustannuksia selvitetään ja tässä yhteydessä tuodaan esille uusi menetelmä mikrobinäytteenottoon. Lopuksi tehdään kustannusvertailua riskien toteutumisen ja niiden ennaltaehkäisyn välillä. Selvityksen tarkoituksena on koota moniulotteisen aiheen puitteita pohjaksi mahdollisille jatkoselvityksille. 5
7 2 Vesiepidemiatapauksen kustannukset 2.1 Selvityksessä huomioidut kustannukset Vesiepidemioiden aiheuttamat oireet potilaille heikentävät työtehoa ja lisäävät poissaoloja töistä. Myös terveydenhuollon palvelujen käyttö lisääntyy. Vaikka tällaiset vaivat ovat yleensä ohimeneviä eivätkä pysyviä, niiden merkitys kansantaloudelle voi olla suuri. Tässä selvityksessä pyritään arvioimaan niitä välittömiä kustannuksia, joita vesiepidemiasta aiheutuu eri osapuolille: vesilaitokselle, ympäristöterveysvalvonnalle, terveydenhuollolle ja sairastuneiden potilaiden työnantajille. Myös välillisiä kustannuksia aiheutuu, esimerkiksi viemäriverkoston pitkän tähtäimen saneeraus ja uuden vedenottamon investointi sekä vaikutukset matkailuun, teollisuudelle ja sairastuneille itselleen. Riskienhallinnan tuoma hyöty eri osapuolille käsitetäänkin selvityksessä juuri epidemioista aiheutuvien kustannusten välttämisenä. Näitä kustannuksia ovat esimerkiksi palkkakustannukset, näytteiden analysointikustannukset, materiaalikustannukset sekä tiedottamiskustannukset. Kunkin esimerkkitapauksen vesilaitoksen ja ympäristöterveysvalvonnan osalta arvio syntyneistä kustannuksista on pyydetty suoraan asianomaisilta toimijoilta. Vesiepidemiakyselyiden aineistosta puolestaan on selvitetty lääkärikäyntien, sairaslomien ja ulostenäytteiden määrää sekä tietoja sairaslomista. Näiden pohjalta on arvioitu kustannuksia terveydenhuollolle ja sairastuneiden työnantajille seuraavilla periaatteilla. Terveydenhuollon kustannukset Vatsatautiin sairastuneiden potilaiden terveydenhuollolle aiheuttamat kustannukset kullakin epidemiapaikkakunnalla arvioidaan Stakesin julkaisun "Terveydenhuollon yksikkökustannukset Suomessa vuonna 2001" (Timo Hujanen) perusteella. Perusterveydenhuollon sairaanhoidon perusvastaanotto-käynnin kustannus on tämän mukaan keskimäärin 54,70, kattaen lääkärin vastaanoton, hallinnollisia kustannuksia, sairaslomatodistuksen kirjoittamisen sekä kiinteät kulut mutta ei hoitokuluja. Terveyskeskuksen vuodeosastohoitopäivän yksikköhinta on 115,30 ja ulostenäytteen kustannus arvioidaan käyttämällä U-BaktVi tutkimuksen yksikkökustannusta 7,10. Työnantajien kustannukset Työnantajien näkökulmasta työntekijän sairaspoissaolo voi aiheuttaa hyvin monenlaisia vaikutuksia. Poissaolon merkitys riippuu esimerkiksi siitä, millaiseen ajankohtaan se osuu. Suurimmat haitat aiheutuvat esimerkiksi seuraavissa tilanteissa: - teollisuusyritys on valmistamassa kiireellistä asiakastilausta - rakennustyömaalla on tiukalle vedetyt aikataulut - palveluyrityksellä on sesonkikausi menossa Tällöin yhdenkin työntekijän äkillinen sairastuminen voi koitua kalliiksi työnantajalle tuotannon tai palvelun tuottamisen heikentyessä. Jos yhtä aikaa sairastuu useita työntekijöitä, tämä voi jopa lamauttaa yrityksen toiminnan, millä on suuremmat kustannusvaikutukset. Onkin mahdotonta määrittää yleisellä tasolla tarkasti sairaspoissaolon aiheuttamia kustannuksia, sillä nämä riippuvat työnantajasta ja poissaolon tyypistä. Nyrkkisääntönä Elinkeinoelämän Keskusliitto EK 6
8 kuitenkin määrittelee sairaspoissaolosta aiheutuvat todelliset kokonaiskustannukset kolminkertaisina sairausajan palkkaan nähden. Vaihtelu tällä kertoimella on väistämättä suuri. Kertoimen suuruuteen vaikuttaa olennaisesti se, kuinka korvattavissa poissaolijan työsuoritus on. Jos kyseinen työsuoritus on mahdollista siirtää hieman tuonnemmaksi ilman suurempia toimenpiteitä, on myös kustannus silloin luonnollisesti pienempi. Lyhytaikaisessa poissaolossa, joita vesiepidemiatapauksissa yleensä syntyy, kustannus on suhteessa pienempi, sillä poissaolo ei välttämättä vaadi sijaisen palkkaamista tai ylitöiden teettämistä muulla henkilökunnalla. Useiden viikkojen tai kuukausien poissaolo sen sijaan vaatii työntekijän työpanoksen korvaamista, jotta yrityksen toiminta ei kärsi ja tällöin kustannuksetkin ovat suuremmat. Pidemmistä sairaslomista aiheutuu lisäksi hallinnollista työtä, jonka kustannukset ovat merkittäviä. (Saukkonen 2007) 2.2 Esimerkkitapaukset ja arvioidut kustannukset Selvitykseen valittiin kolme esimerkkitapausta antamaan kuvaa siitä, millaisia vaikutuksia vesiepidemioista koitui kyseisen kunnan tai kaupungin eri toimijoille. Epidemiatapaukset valittiin yhteistyössä Kansanterveyslaitoksen erikoistutkija Ilkka Miettisen kanssa ja kaikkien kolmen paikkakunnan ympäristöterveysvalvonnasta vastaavat viranhaltijat olivat halukkaita yhteistyöhön. Selvityksen tekijä kävi kullakin paikkakunnalla tutustumassa vesilaitokseen ja epidemiatapaukseen sekä haastattelemassa terveystarkastajaa ja vesilaitoshenkilöstöä. Suurin osa viime vuosina esiintyneistä vesiepidemioista on aiheutunut noroviruksista (ent. kaliki-virukset, 72 % sairaustapauksista) sekä kampylobakteereista (25 % sairaustapauksista). Nämä mikrobit säilyvät varsin pitkiä aikoja luonnossa, kulkeutuvat maaperässä ja vesistöissä hyvin ja niiden taudinaiheuttamiskyky on suuri. (Kansanterveyslaitos 2007) Selvityksen esimerkkitapauksista kaksi edustaa noro-/kaliki-virusepidemiaa ja yksi kampylobakteeriepidemiaa. Seuraavassa kuvataan kolmen esimerkkitapauksen vaiheita ja vaikutuksia. Yleinene toimintamalli vesiepidemiatapausten selvittämisestä ja pysäyttämisestä on esitetty Kansanterveyslaitoksen www-sivuilla osoitteessa vesiepidemiat/ Tapaus A Kaupungissa A todettiin maaliskuussa 2000 kaliki-viruksen (nyk. norovirus) aiheuttama laaja vatsatautiepidemia. Kaupungin pohjavesilaitoksen piirissä on noin 7000 vedenkäyttäjää ja päivittäinen vesimäärä on keskimäärin noin 1100 m 3. Vesi tuotettiin vesiepidemian aikaan lähinnä yhdellä vedenottamolla ja käsittelylaitoksella. Vedenottamon siiviläputkikaivo oli juuri hankittu edellisenä vuonna aiempien betonirengaskaivojen tilalle ja veden käsittelymenetelmänä oli hienokalkkialkalointi. Epidemian aikaan käytettiin lisäksi kloorausta natriumhypokloriitilla. (Terveystarkastaja A 2002) 7
9 Kuva 1. Vedenottamon siiviläputkikaivo ja ranta-alue (Kuva: Ari Jääskeläinen) Kuva 2. Vesilaitoksen hienokalkki-alkalointiallas (Kuva: Ari Jääskeläinen) Seuraava kuvaus perustuu terveystarkastajan kirjalliseen tiedonantoon (Terveystarkastaja A 2000) ja epidemiologisen selvityksen yhteenvetoon (Kansanterveyslaitos 2000). Ympäristöterveysvalvontaosastolle (jatkossa valvontaosasto) tuli puhelimitse ilmoitus kolmelta muulta paikkakunnalta yhteensä 10 sairastuneesta. Sairastuneet olivat olleet edellisen viikonlopun aikana syömässä samassa ravintolassa kaupungissa A. Vs. terveystarkastaja otti samana päivänä neljä elintarvikenäytettä sairastuneiden käyttämästä ravintolasta ruokamyrkytysepäilyn vuoksi. Näytteet tutkittiin läheisen kaupungin elintarvikelaboratoriossa mutta tulleissa tuloksissa ei todettu ruokamyrkytysbakteereja. Vesinäytteet otettiin kaupungin A vesijohtoverkostosta 7.3 ja Näytteet olivat tutkittujen parametrien suhteen vaatimusten mukaiset (bakterologinen ja aistinvarainen tutkimus, ph sekä sähkönjohtavuus). Valvontaosastolta tehtiin ilmoitus Kansanterveyslaitokseen ruokamyrkytysepäilyn vuoksi tuli valvontaosastolle useita kymmeniä ilmoituksia eri kunnista ja kaupungeista. Ruokamyrkytys- ja vesiperäisen epidemian selvitysryhmä kokoontui 21.3., jolloin päätettiin potilasnäytteiden ottamisesta välittömästi. Valvontaosastolle tuli tieto potilasnäytteestä löytyneestä kaliki-virusepäilystä 24.3., jolloin annettiin välittömästi veden keittokehotus. Tiedottamisessa käytettiin paikallislehtiä, maakuntalehteä, alueradiota sekä kansalaisverkkoa. Paikallisille majoitusliikkeille ja ravintoloille tiedotettiin myös suoraan asiasta. Kaupungin A vesilaitoksen hienokalkkialtaat klooridesinfioitiin varmuuden vuoksi. Kloorauksen valmisteluun pyydettiin asiantuntija-apua muun muassa Kansanterveyslaitokselta ja Helsingin yliopistollisesta keskussairaalasta (HYKS:istä). Tarvittavien vesinäytteiden otto Kaupungin A vesilaitoksesta aloitettiin välittömästi perjantaina Vesinäytteet (yhdeksän kpl) lähetettiin maanantaina kaliki-virus-tutkimukseen HYKS:iin ja osa näytteistä toisen kaupungin elintarvikelaboratorioon bakteriologisiin tutkimuksiin. Veden klooraus aloitettiin ennen virusepäilyn varmistumista. Kloorauksesta tiedotettiin paikallislehteen, maakuntalehteen, alueradiolle, kansalaisverkkoon, kaupungin internet-kotisivuille sekä television uutis- ja ajankohtaisohjelmissa. Keittokehotus pidettiin edelleen voimassa 8
10 molempien vedenottamoiden vedessä. Valvontaosasto palkkasi ajaksi yhden henkilön tiedottamaan paikallisiin elintarvikeyrityksiin tarvittavista toimenpiteistä epidemian johdosta. Potilasnäytteen kaliki-virusepäily varmistui torstaina ja saman tien aloitettiin keskitetty tiedottaminen yleisölle ympäristönsuojelusihteerin toimesta. Laajempi tiedotustilaisuus järjestettiin kaupungintalolla, johon osallistui asiantuntijoita Kansanterveyslaitokselta sekä Sosiaali- ja terveysministeriöstä sekä terveyskeskuksesta ylilääkäri, valvontaosastolta terveysvalvonnan johtaja ja terveystarkastaja, vesilaitokselta vesihuoltopäällikkö ja kaupungin keskusvirastosta kaupunginsihteeri selostaen kukin omalta osaltaan epidemiasta. Kaliki-virus tulos kolmen ensimmäisen näytteen osalta saatiin 5.4. Näytteet olivat negatiivisia. Toiminta vesilaitosten osalta jatkui aiemmin annettujen ohjeiden mukaisesti eli veden keittokehotus jatkui ja päävesilaitos jatkoi veden kloorausta. Veden keittokehotus lopetettiin 8.4., jolloin verkoston joka osassa todettiin riittävä klooripitoisuus. Kloorausta oli tähän mennessä suoritettu 11 päivää. Loput kaliki-virustulokset saatiin 10.4.ja 14.4., nämäkin olivat negatiivisia. Kyselytutkimus vatsatautiepidemiasta aloitettiin Kyselytutkimus tehtiin paikallisessa Kansalaisverkossa ja kioskipisteissä yhteistyössä kansalaisverkon tuottaneen projektin, Kansanterveyslaitoksen ja terveydenhuollon kuntayhtymän kanssa. Kyselyissä olivat mukana kaupungin A ja kahden lähikunnan asukkaat, turistit eivät olleet mukana. Kyselytutkimuksen analysoinnista vastasi Kansanterveyslaitos. Molempien tutkimusten mukaan keittämättömän vesijohtoveden juonti oli tilastollisesti merkittävä riski sairastumiselle. Koska vesijärjestelmästä otetuista yhdeksästä näytteestä ei löydetty kalikivirusta mutta potilaista löytyi, niin epidemian syy jäi epäselväksi. Toisaalta alueella oli ollut aiemmin kevättalvella rekikoiratapahtuma, jota on myös joissakin yhteyksissä epäilty tapauksen syyksi. Joka tapauksessa kyselytutkimuksen johtopäätöksissä todettiin, että laaja epidemia näytti olleen vesijohtoveden välittämä, vaikkakin kaliki-virusepidemioissa tapahtuu aina myös merkittävästi tarttumista henkilöstä toiseen. Vesilaitoksen tarkastuksessa ei selvinnyt se, miten kaliki-virus pääsi vesilaitoksen veteen. KTL:n arvion mukaan kaliki-virukseen sairastui 5500 henkilöä. Kaupungin terveystarkastajan arvion mukaan puolestaan sairastui noin hlöä. Yleensä sairastuneet ottavat aktiivisemmin osaa kyselytutkimuksiin kuin terveenä pysyneet. Tutkimuksen johtopäätöksissä oli myös tehty havainto, että vastanneiden ikärakenne oli molemmissa tutkimuksissa vinoutunut verrattuna kyseisen kaupungin väestön ikärakenteeseen. Tämän vuoksi KTL on kehottanut suhtautumaan tuloksiin tietyllä varovaisuudella. Vesiepidemian aiheuttamat kustannukset vesi- ja viemärilaitokselle Vesijohtoverkostoa kloorattiin noin kuukauden ajan, josta 11 vuorokauden ajan asukkailla oli keittokehotus. Vesihuoltopäällikkö haki klooria toiselta vesilaitokselta noin sadan kilometrin päästä, kloorin käyttö epidemian aikaan oli arviolta 100 litraa. Vuonna 2000 käytetyn kloorin hinnaksi matkakuluineen arvioidaan karkeasti 400. Kloorauksen valvonta toteutettiin vesihuoltopäällikön mukaan normaalilla henkilöstöllä normaaliin työaikaan, joten tämä ei edellyttänyt lisähenkilöstökustannuksia. Epidemian aikaan otettiin tehostetusti näytteitä kaupungin vesijohtoverkostosta 10 kpl ja lisäksi raakavesinäytteitä. Tämä lisänäytteenotto maksoi arviolta 300, jossa ovat mukana vain analyysikustannukset 9
11 (pääosin mikrobiologisia ja klooritutkimuksia). Näytteenottoon kulunut työaika ajatellaan tässä tapauksessa kuuluvan osaksi normaalia työaikaa. Vedestä ei löytynyt virhettä epidemian aikaan, mikä selittää näytteenottokustannusten vähäisyyttä verrattuna epidemian laajuuteen. (Henkilökohtainen tiedonanto, Vesihuoltopäällikkö A 2007) Arvio vesi- ja viemärilaitokselle tapauksesta aiheutuneista lisäkustannuksista on esitetty taulukossa 1. Nämä jäävät hyvin vähäisiksi edellä mainituista syistä. Työaikaa on kuitenkin kulunut muun muassa vesiepidemiaselvityspalavereihin (vrt. jäljempänä Tapaus C), tiedottamiseen ja puhelinkeskusteluihin, mikä on ollut pois muusta työajasta. Taulukko 1. Vesiepidemiatapauksesta aiheutuneet lisäkustannukset vesilaitokselle Toimenpide Kustannusarvio Verkoston klooraus 400 Tehostettu näytteenotto 300 Yhteensä 700 Vesi- ja viemärilaitoksen investoinnit ja selvitykset epidemian jälkeen Vesi- ja viemärilaitos tarkasti päävedenottamon lähialueen jätevesiviemärit mahdollisten vuotojen varalta, jossa ne havaittiin toimintakuntoisiksi. Lisäksi suoritettiin viemäreiden tarkempi videokameratutkimus. Betonisen viemäriverkoston vanhin osa on rakennettu 1940-luvulla ja tutkimus osoitti, että viemäreiden kunto oli niiden korkeaan ikään nähden tavanomainen. Viemäriputkien yläosissa oli liikenteen paineesta aiheutuneita hiushalkeamia. Isoja halkeamia, joista jätevettä olisi päässyt vuotamaan maaperään, ei löytynyt. Lähialueen viemärit uusittiin syksyn 2000 ja seuraavien vuosien aikana. Päävedenottamolla otettiin käyttöön UV-desinfiointi viidellä lampulla epidemiatapauksen jälkeen. Veden kloorausta jatkettiin UV-laitteiston käyttöönoton jälkeen noin viikon verran. Kaupunki tilasi Geologiselta tutkimuskeskukselta päävedenottamon pohjavesialueen tutkimuksen, joka valmistui vuoden 2000 lopulla. Lisäksi pohjaveden simulointia varten on teetetty pohjaveden virtausmallinnus. Kaupunki on kartoittanut myös yhteistyössä alueellisen ympäristökeskuksen kanssa muita mahdollisia pohjavesialueita. Epidemian jälkeen on kaupungissa otettu käyttöön toinen merkittävä vedenottamo/-käsittelylaitos, joka nykyisin tuottaa suunnilleen puolet vesilaitoksen vedestä ja on ensisijaisena vesilaitoksena jatkuvassa käytössä. Kahden laitoksen vedet sekoittuvat samaan jakeluverkostoon. Toisella vesilaitoksella on käytössä kalkkikivi/lipeä -alkalointi sekä UV-desinfiointi kolmella lampulla. Lisäksi varalla on myös siirrettävä kloorauskalusto. Tämän vedenkäsittelylaitoksen investointihintaa madalsi se, että entisen pintavesilaitoksen rakennus oli valmiina ja että pohjavesilaitos rakennettiin itse. Edellä lueteltujen toimenpiteiden kustannukset on koottu taulukkoon 2. 10
12 Taulukko 2. Kaupungin A vesilaitoksen investoinnit epidemiavuonna ja neljänä seuraavana vuonna (Henkilökohtainen tiedonanto, Vesihuoltopäällikkö A 2006) Vuosi Toimenpide Kustannusarvio 2000 UV-desinfioinnin hankinta vedenottamolle Viemäriverkoston saneerausta ja pohjavesialueen rakenneselvitys (GTK) Viemäriverkoston saneerausta, uuden vedenottamon kaivonpaikkatutkimus ja rakentaminen, pohjavesialueen suojelusuunnitelma Uuden vedenottamon/vedenkäsittelylaitoksen investointi ja pohjavesialueen virtausmallinnus Vesi- ja viemäriverkoston saneerausta Vesi- ja viemäriverkoston saneerausta Yhteensä Näitä investointikustannuksia ei kuitenkaan voida laskea epidemiasta johtuviksi, sillä vesihuoltopäällikön mukaan yllä mainitut investoinnit ja selvitykset olisi tehty joka tapauksessa jossain vaiheessa. Esimerkiksi periaatepäätös viemäriverkoston saneerauksesta vesilaitoksen lähialueella oli jo tehty. Verkoston saneerausta on osittain tehty osana kaupungin pääkadun uusimista, joka on ollut kokonaisuutena huomattavasti suurempi investointi. Epidemian nostama häly on kuitenkin nopeuttanut joidenkin, vuosikausien keskustelun alla olleiden, investointien ja selvitysten toteuttamista sekä jonkin verran kasvattanut määrärahoja vesi- ja viemärilaitoksen kehittämiseen. Tämän ansiosta esimerkiksi viemäreiden saneeraus voitiin tehdä laajemmalla alueella, kuin oli alun perin suunniteltu. (Henkilökohtainen tiedonanto, Vesihuoltopäällikkö A 2007) Vesiepidemian aiheuttamat kustannukset ympäristöterveysvalvonnalle Ympäristöterveysvalvonnan toimenpiteitä on kuvattu yllä epidemian kulun yhteydessä. Arvio näiden toimenpiteiden aiheuttamista lisäkustannuksista on esitetty taulukossa 3. Taulukko 3. Vesiepidemian aiheuttamat lisäkustannukset ympäristöterveysvalvonnan osalta (Henkilökohtainen tiedonanto, Terveystarkastaja A 2006) Toimenpide Kustannusarvio Henkilön palkkaaminen yhdeksi kuukaudeksi Verkkokyselyn kustannukset Muut kustannukset (lehti-ilmoitukset ym.) 150 Yhteensä Lisäksi epidemian aiheuttamaksi kustannukseksi on tosiasiassa aiheutunut terveystarkastajan työpanos, jonka hän joutui käyttämään epidemiatapauksen hoitoon ja joka oli pois muista ympäristöterveysvalvonnan tehtävistä. Muun muassa ympäristöterveysvalvonta joutui vastaamaan epidemian tiimoilta arviolta noin 400 puheluun, mikä on melkoinen ylimääräinen työ normaalien työrutiinien päälle. 11
13 Vesiepidemian aiheuttamat kustannukset terveydenhuollolle Kansalaisverkkokyselyn mukaan 21 henkilöä kävi lääkärissä ja kaksi henkilöä joutui sairaalahoitoon yhteensä kuudeksi vuorokaudeksi. Epidemiaselvitystyön yhteydessä puolestaan tutkittiin 23 potilasnäytettä. Kun 672 vastanneen henkilön otos suhteutetaan koko sairastuneiden määrään ( henkilöä), saadaan lääkärikäyntien minimiarvioksi 3000/672 x 21 = 94 ja maksimiarvioksi 5500/672 x 21 = 172 käyntiä. Sairaalahoitoa ei tässä arvioida samaan tapaan, koska todennäköisesti sairaalahoitoon joutuneet henkilöt vastaavat kyselyyn muita herkemmin. Stakesin yksikkökustannustietoja (Hujanen 2001) käyttämällä esitetään taulukossa 4 arvio kustannuksista terveydenhuollolle. Taulukko 4. Arvio vesiepidemian aiheuttamista kustannuksista terveydenhuollolle Toimenpide Lukumäärä Yksikkökustannus Summa Lääkärikäynnit Terveyskeskuksen vuodeosastohoitopäivät Ulostenäytteet ,70 115,30 7, Yhteensä Vesiepidemian aiheuttamat kustannukset sairastuneiden työnantajille Sairaspoissaolojen määrää selvitettiin kansalaisverkkokyselyn vastausten avulla, mistä ilmeni henkilöiden ammatti, ikä sekä sairaslomapäivien määrä. Kansalaisverkkokyselyn vastauksia oli 672 henkilöltä, joista 368 oli täyttänyt tapausmääritelmän kriteerit. Näiden joukossa oli 134 työntekijää, jotka ovat olleet vatsataudin vuoksi poissa töistä. Tässä luvussa ei ole mukana opiskelijoita, koululaisia eikä työttömiä. Sairaspäiviä kertyi kyselyyn vastanneiden työntekijöiden keskuudessa yhteensä 254 kpl. Sairaspäivien aiheuttamat kustannukset työnantajille on arvioitu Elinkeinoelämän Keskusliiton tutkijan Jari Haapasalmen antamien vuoden 2005 keskikuukausiansiotietojen pohjalta. Luettelo työntekijöiden sairaspoissaoloista sekä käytetyistä kuukausiansiotiedoista on esitetty liitteessä 1. Arviota on korjattu palkansaajien ansiotasoindeksin (2000=100) avulla vastaamaan vuoden 2000 ansiotasoa. Arvio esitetään alla taulukossa 5 (ylärivi). Taulukko 5. Arvio vesiepidemian aiheuttamista kustannuksista sairastuneiden työnantajille Palkka ja työvoima- Palkka Palkka kustannukset (25%) kaksinkertaisena kolminkertaisena 672 vastanneen joukko sairastunutta sairastunutta Kun 672 vastanneen henkilön otos suhteutetaan koko sairastuneiden määrään ( henkilöä), voidaan yllä mainittua arviota sairaspoissaolojen määrästä käyttämällä arvioida kaikkien sairaspoissaolojen aiheuttamien työnantajakustannusten yhteismäärä (toinen ja kolmas rivi). 12
14 Kuten luvussa 2.1 pohdittiin, aiheuttavat sairaspoissaolot myös muita kuin välittömiä palkkakustannuksia työnantajille. Elinkeinoelämän Keskusliitto on käyttänyt työnantajien kokonaiskustannusten arvioinnissa kertoimena kolmea, jonka rinnalle tähän tarkasteluun otetaan kertoimeksi kaksi. Näiden vaikutus on esitetty Taulukossa 5 omissa sarakkeissaan. Yhteenvetona voitaneen arvioida sairastuneiden määräksi tässä 3000 henkilöä, sillä kyselyihin vastaavat herkimmin sairastuneet henkilöt. Toisaalta voitaneen pitää varmempana arviota kaksinkertaisista kustannuksista suhteessa palkkaan, sillä lyhytaikaiset sairaspoissaolot todennäköisesti harvemmin aiheuttavat sijaisen palkkaamisen tarvetta. Näin päädytään Tapauksen A osalta arvioon On hyvin selvää, että sairaspoissaolot aiheuttavat merkittävän kustannuksen tällaisen poikkeuksellisen laajan vesiepidemiatapauksen yhteydessä. Epidemian vaikutuksista matkailuun Kaupungin A alueella toimii kaksi merkittävää matkailukeskusta, joista toisesta saatiin selvitykseen tietoa epidemian vaikutuksista matkailutoimintaan. Tämän keskuksen yöpymisvuorokaudet epidemiavuonna (kevät 2000) sekä ennen ja jälkeen on esitetty kaaviossa 1. Kaavio 1. Erään matkailu-ja nuorisokeskuksen yöpymisvuorokaudet Vuoden 1999 kävijämäärä on huomattavan suuri erään tavanomaista suuremman tapahtuman (6600 yöpymisvuorokautta) ansiosta. Näin ollen vuoden 2000 yöpymisvuorokausimäärässä ei loppujen lopuksi ole havaittavissa selkeää vähennystä normaalivuoteen. Seuraavana vuonna on havaittavissa laskua mutta sitä seuraavana vuonna taas nousua. Näin ollen on mahdotonta arvioida, mikä osuus johtui epidemiasta ja mikä on normaalia matkailualan vuosittaista vaihtelua. Matkailu- ja nuorisokeskuksen edustaja kuitenkin arvioi epidemialla olleen varmasti jonkin verran vaikutusta kävijämääriin. Matkailu- ja nuorisokeskuksessa oli epidemian aikaan vilkkain talvisesonki meneillään. Samoihin aikoihin yöpyi matkailukeskuksessa noin 20 henkilöä, jotka olivat matkalla toiseen kaupunkiin hiihtokisoihin. 13
15 Tästä ryhmästä suurin osa sairastui jo menomatkalla ja moni joutui perumaan osallistumisensa hiihtokilpailuihin. Vieraat syyttivät matkailukeskusta ruokamyrkytyksen aiheuttajaksi. Kuten aiemmin mainittiin, ruokanäytteistä ei löytynyt ruokamyrkytysbakteereja. Matkailukeskuksen mielestä kaupunki tiedotti hitaasti kaliki-viruksesta, mikä ruokki epämääräisiä huhuja koiratapahtumasta tai matkailukeskuksen ruoista epidemian aiheuttajana. Matkailukeskus lähetti jälkikäteen asiakkaille tiedotteita, joissa kerrottiin epidemian johtuneen vesivälitteisestä kaliki-viruksesta. Matkailukeskuksen asiakkaat muistivat tapauksen vielä vuosi tapauksen jälkeen, erityisesti silloin, kun jossakin muualla ilmeni julkisuuteen epidemia. (Henkilökohtainen tiedonanto, Matkailuyrittäjä A 2006) Tapaus B Kunnassa B noin 50 kuntalaista sairastui elokuun 2001 lopulla vatsatautiin, jonka oireisiin kuuluivat kova ripuli, kuume, nivel- ja päänsärky sekä osalla sairastuneista ulosteiden verisyys. Viiden potilaan näytteistä löydettiin ulosteviljelyssä Campylobacter jejuni, yleisin kampylobakterioosin aiheuttaja. Kunnan vesijohtovesi todettiin epidemian syylliseksi. Sittemmin Kunta B on tehnyt kuntaliitoksen naapurikaupungin kanssa. Seuraava perustuu Jaakkolan (2002) lehtiartikkeliin ja epidemiaselvitysraporttiin (Kansanterveyslaitos 2001). Kunnan B vesijohtoverkoston alueella on noin 220 taloudessa vedenkäyttäjää. Raakavetenä käytetään pohjavettä, jota otetaan yhdestä kaivosta. Lisäksi on olemassa varakaivo. Vedenottomäärä on noin 63 kuutiota/vrk ja jakeluverkoston pituus noin kahdeksan kilometriä. Vedenottamo sijaitsee harjulla järven rannalla. Vastapäisellä rannalla on yleinen uimaranta ja vierasvenesatama. Lähistöllä sijaitsee myös kuivanavetta ja sikala. Raakavesikaivosta vesi johdetaan vesilaitokselle ilmastukseen ja tämän jälkeen kvartsihiekka-altaisiin biologiseen raudanpoistoon. Tämän jälkeen vesi kulkee varastoaltaisiin ja uimurikaivon kautta verkostoon. Ennen verkostoon syöttöä vesi alkaloidaan helmilipeällä. Epidemian aikaan kunnassa puhdistettiin ja korjattiin PVC- ja PE-rakenteista vesijohtoverkostoa ensimmäisen kerran 25 vuoteen. Verkostoa huuhdeltiin neljän päivän ajan heinä-elokuun vaihteessa. Tällöin vedenkulutus oli normaaliin kulutukseen verrattuna suurta ja kunnan varavedenottamoakin käytettiin. Huuhtelun jälkeen vettä kloorattiin kahden viikon ajan klooritableteilla, koska Kuva 3. Vanha rumpukaivo (Kuva: Ari Jääskeläinen) Kuva 4. Vesilaitos (Kuva: Ari Jääskeläinen) 14
16 vesilaitokselle hankittua uutta kloorinsyöttölaitteistoa ei ollut vielä asennettu toimintakuntoon. Kloorauksen lopuksi käytettiin sokkikloorausta. Kuntalaisille oli julistettu veden käyttökielto puhdistuksen ja kloorauksen ajaksi. Epidemia todettiin kymmenen päivää kloorauksen jälkeen. Vatsataudin sairastumishuipun ja kampylobakterioosin itämisajan perusteella suurin osa sairastuneista oli saanut tartunnan viikon kuluessa kloorauksen lopettamisesta. Kuntalaisia kehotettiin jälleen keittämään käyttövesi ja vesijohtoverkoston sekä raakavesikaivon klooraus aloitettiin uudelleen. Syyskuun lopussa veden keittokehotus purettiin veden täytettyä talousveden laatuvaatimukset. Marraskuussa veden puhdistusta tehostettiin asentamalla vesilaitokselle UV-desinfektiolaitteet. Epidemian selvittämiseksi tehtiin vesitutkimuksia vesilaitoksen raakavedestä, vesilaitokselta lähtevästä vedestä, verkostovedestä eri puolilta verkkoa sekä ympäristövesistä. Raakavedestä otetusta näytteestä ei voitu osoittaa C. jejunia. Rutiinitutkimuksissa todettiin koliformisten bakteerien kohonneet pitoisuudet. Erikoistutkimuksissa todettiin merkkejä lievästä ulosteperäisestä saastumisesta. Ympäristövesinäytteestä löydettiin syyskuussa C. jejuni, joka poikkesi kuitenkin genotyypiltään potilaiden näytteiden C. jejunin genotyypistä. Epidemian toteamisen jälkeen kuntalaisille jaettiin veden keitto-ohjetiedote sekä kyselylomake epidemian aiheuttajan selvittämiseksi. Lomakkeita palauttivat enimmäkseen sairastuneet. Vedenkäytön ja sairastumisen välisen yhteyden selvittämiseksi tehtiin epidemiakohtaisempi kyselytutkimus syyskuun alussa haastattelemalla puhelimitse 78 satunnaisesti valittua kuntalaista, joilta kysyttiin muun muassa oireista ja verkostoveden käytöstä Kunnassa B elokuussa Tutkimuksen tuloksena vettä juoneiden sairastumisvaara oli kaksinkertainen vettä juomattomiin verrattuna. Vettä juoneilla oli neljä kertaa useammin kampylobakterioosin oireita kuin vettä juomattomilla. Tutkimustulosten luotettavuutta saattaa heikentää Kunnassa B ja viereisessä kaupungissa osin samanaikaisesti vesiepidemian kanssa esiintynyt, oireiltaan kuitenkin erityyppinen oksennustauti. Ripuliin sairastui vettä juoneista 47 prosenttia. C. jejunin infektiivinen annos on kuitenkin erittäin pieni ja bakteeri on saattanut levitä ihmisestä toiseen esimerkiksi terveen hoitaessa oksentelevaa ja ripuloivaa sairasta. Haastatelluista 65 prosentin perheenjäsenellä olikin taudinkuvaan kuuluvia oireita. Yksi mahdollinen selitys verkostoveden saastumiselle on huollon ja puhdistuksen yhteydessä vesijohtoverkostoon joutunut pieni määrä järvivettä, joka on ollut C. jejunin saastuttamaa. Puhdistuksen aikana vedenottamon raakavesikaivon pinnan alenema oli vähäinen, vaikka vedenkulutus oli suuri, joten järvestä saattoi tulla korvausvettä pohjavedenottamolle. C. jejunia saattoi joutua järviveteen vesilintujen ulosteista, pelloilta valuvista lietevesistä tai vierasvenesatamassa olleiden veneiden jätevesistä. Vesitutkimuksista havaittiin, että koliformisten bakteerien pitoisuudet olivat keskimäärin suuremmat vesilaitokselta lähtevässä vedessä ja verkostovedessä kuin raakavedessä. Veden yleistä likaantumista on saattanut tapahtua myös veden lähdettyä vesilaitokselta. Eräissä paikoissa kunnan viemäriverkosto kulkee vesijohtojen yläpuolella ja muun muassa Kunnan B palvelutalon läheisyydessä sijaitseva jätevesikaivo on talousvesijohdon yläpuolella. Syyskuun alussa palvelutalon lähellä sijaitsevassa talousvesiputkessa havaittiin putkirikko, josta jätevesi on voinut saastuttaa puhtaan veden. Veden saastuminen ja bakteerin leviäminen vesijohtoverkostossa on ollut hetkellistä ja epätasaista verkoston eri osissa. 15
17 Epidemian aiheuttamista kustannuksista vesilaitokselle Epidemia herätti laajaa julkisuutta tiedotusvälineissä aina valtakunnan mediaa myöten. Esimerkiksi vesilaitoksen laitosmies joutui selostamaan tilannetta YLE:n pääuutislähetyksessä. (Henkilökohtainen tiedonanto, Laitosmies B 2006) Varsinaista lisätyötä aiheutti erityisesti kloorauksen seuranta, johon jouduttiin käyttämään huomattava työmäärä. Epidemiasta aiheutui vesilaitokselle henkilöstökustannuksia kaikkiaan arviolta yhden miestyövuoden verran. Muita lisäkustannuksia koitui vesinäytteistä. (Henkilökohtainen tiedonanto, Vesihuoltopäällikkö B 2006) Näistä erittelemättömistä vesilaitoksen kustannuksista ei voida tässä selvityksessä tehdä arviota. Epidemian jälkeen on muun muassa investoitu UVdesinfiointilaitteistoon ja uuteen siiviläputkikaivoon, josta raakavesi nykyisin otetaan. Nämäkin ovat kustannuksia, joita ei voida välittömästi kohdistaa epidemiatapaukselle vaan ovat osa vesilaitoksen pitkäjänteistä kehittämistä, jota epidemiatapaus selvästi vauhditti. Vesiepidemian aiheuttamat kustannukset terveydenhuollolle Kampylobakteeri aiheuttaa ärhäkän vatsataudin, joka kestää usein noin viikon. Osalla oireet voivat kestää jopa kuukausia ja osa tarvitsee sairaalahoitoa. Pieni osa sairastuneista voi joutua jopa kroonisesti sairaiksi. (Butzler 2004) Arviolta 15 sairastunutta kävi lääkärissä tapauksen vuoksi (Henkilökohtainen tiedonanto, Toimistosihteeri B 2007). Tämän arvion mukainen kustannus esitetään taulukossa 6. Lääkärikäyntien, sairaalapäivien ja ulostenäytteiden määrää ei ole virallisesti tiedossa tämän tapauksen osalta, koska näitä ei aikoinaan sisällytetty kyselyyn. Mahdolliset pitkittyneet oireet ja sairaalahoito aiheuttavat luonnollisesti huomattavia kustannuksia, joita ei ole selvityksessä voitu arvioida. Taulukko 6. Vesiepidemian aiheuttamat kustannukset terveydenhuollon osalta (Henkilökohtainen tiedonanto, Toimistosihteeri B 2007) Toimenpide Lukumäärä Yksikkökustannus Summa Lääkärikäynnit 15 54,70 Yhteensä Vesiepidemian aiheuttamat kustannukset ympäristöterveysvalvonnalle Naapurikaupungin terveysvalvonnan Kunnalta B laskuttamat työtunnit sekä muut kustannukset epidemian ajalta käyvät ilmi taulukosta 7. Kymmenen sairastuneen henkilön ulostenäytteet toimitettiin yliopistolliseen sairaalaan tutkittaviksi. Taulukko 7. Vesiepidemian aiheuttamat kustannukset ympäristöterveysvalvonnan osalta (Henkilökohtaiset tiedonannot, Toimistosihteeri B 2006 ja Terveysinsinööri B 2006) Toimenpide Kaupungineläinlääkärin työtunnit epidemian aikana Terveysinsinöörin työtunnit epidemian aikana (karkea minimiarvio) Harjoittelijan matkakulut Näytteiden matkakulut Kolifaagianalyysit ja toimistokulut Filmi ja valokuvat Yhteensä Kustannusarvio 5.625, ,00 47,60 27,75 128,24 11, ,00 16
18 Epidemian aiheuttamista muista kustannuksista Puhelinhaastattelun (43 kpl) vastaajien keski-ikä oli 38 vuotta. Työikäistä väkeä on näistä noin puolet. Tässä epidemiassa oireiden kesto oli keskimäärin 4,5 vrk. Ammattitietoja ja sairaspoissaolopäiviä ei ole kuitenkaan saatavilla tästä tapauksesta, koska ammattitiedot oli pyyhitty pois vesiepidemia-kyselyn vastauksista ja sairaspoissaolopäiviä ei ollut sisällytetty kyselyyn. Myöskään yhteydenotto terveyskeskukseen ei tuottanut tulosta usean vuoden jälkeen. Tapaus B:n osalta ei näin ollen kyetä arvioimaan sairaspoissaolojen aiheuttamia kustannuksia. Kunnan B alueella ei ole sanottavammin matkailutoimintaa, joten matkailutoiminnan ei voida sanoa kärsineen vesiepidemiasta (Henkilökohtainen tiedonanto, Terveysinsinööri B 2006) Tapaus C Kolmannessa vesiepidemiatapauksessa on kyseessä kylä erään kunnan alueella, jonka terveysvalvonnasta puolestaan vastaa suuremman naapurikaupungin terveydensuojeluyksikkö. Kylän vesijohtoverkoston piirissä on noin tuhat vedenkäyttäjää ja siellä todettiin vesivälitteinen epidemia juhannuksen aikaan vuonna Taudinaiheuttajaksi epäiltiin norovirusta. Raakavetenä käytettiin vesiepidemiatapaukseen asti pohjavettä kolmesta kaivosta vedenottomäärän ollessa yhteensä noin 140 kuutiota vuorokaudessa. Kolmen kaivon vedet johdettiin samaan käsittelylaitokseen, jossa tapahtui alkalointi lipeällä. Lisäksi käsittelylaitoksella on kloorausmahdollisuus, jota käytettiin epidemian aikaan. Alla on kuva kustakin kaivosta. Kuva 5. Päiväkodin kaivo (Kuva:Terveystarkastaja C) Kuva 7. Siiviläputkikaivo (Kuva: Terveystarkastaja C) Kuva 6. Saunakaivo (Kuva: Terveystarkastaja C) 17
19 Seuraava kuvaus perustuu raporttiin talousvesiepidemiasta (Ympäristöterveysyksikkö C 2005) sekä terveystarkastajan antamiin tietoihin (Henkilökohtainen tiedonanto, Terveystarkastaja C 2006). Epidemian selvitystyö alkoi, kun alueella sijaitsevan sairaalan keittiöstä otettiin jatkuvan valvonnan talousvesinäyte, josta todettiin ulosteperäisen saastumisen osoittavaa E.coli-bakteeria. Tämän jälkeen jaettiin kotitalouksiin tiedote veden keittokehotuksesta. Tiedote lähetettiin myös valituille tiedotusvälineille, sairaalalle sekä alueella sijaitsevalle päiväkodille. Sairastuneiden määrää selvitettiin epidemiologisella tutkimuksella. Kyselylomake lähetettiin noin 300 kotitalouteen alueella sijaitsevan sairaalan 200 työntekijälle. Kyselytutkimuksella saatiin yhteensä noin 430 alueella asuvan tai työskentelevän henkilön tiedot, jolloin vastausprosentti oli noin 50%. Vastausten mukaan lääkäriin hakeutui 43 oireilevasta henkilöstä kuusi henkilöä. Terveysvalvonnan mukaan sairastuneita oli arviolta 100 henkilöä. Noroviruksen sairastaneista yleensä vain pari prosenttia hakeutuu lääkärihoitoon valtaosan potiessa omissa oloissaan, jolloin epidemia ei tule ilmi täydessä laajuudessaan. Tutkimuksen perusteella epidemia oli kiistatta vesivälitteinen (p-arvo alle 0,0002 tilastollisen analyysin mukaan). Talousveden saastuminen johtui kemiallisten ja mikrobiologisten löydösten perusteella jäteveden johtumisesta raakavesikaivoihin. Vuodon syy ja yksityiskohdat eivät selvinneet lukuisista näytteenotoista ja tutkimuksista huolimatta. Epidemian yhteydessä todettiin kahdenlaista taudinkuvaa: lyhyt ja ärhäkkä sekä pitkä ja lievempi. Epidemiaan liittyen tutkittiin neljä ulostenäytettä, norovirusta ei kuitenkaan pystytty todentamaan verkostosta eikä potilaista. Myöskään bakteereja ei löytynyt. Näytteissä esiintyneiden indikaattoribakteerien perusteella kaikki kolme vedenottokaivoa olivat saastuneet jätevedellä. "Päiväkodin kaivo" oli voimakkaimmin saastunut. Uusimmasta ja nykyisin alueella ainoasta käytössä olevasta "Siiviläkaivosta" löytyi myös E.colia ja koliformisia bakteereja. Näiden ajateltiin johtuvan "Päiväkodin kaivon" veden sekoittumisesta "Siiviläkaivon" veteen, sillä kaivoilla on yhteinen tulolinja pumppaamolle, josta näytteenotto on mahdollista suorittaa. "Saunakaivon" E.coli -löydösten pääteltiin liittyvän erilliseen jatkuvaluonteiseen saastumiseen, sakokaivon ollessa noin 40 metrin päässä. Kaivojen läheisyydessä kulkevat jätevesiviemärit kuvattiin ja urakoitsijan mukaan viemärit olivat ehjät mutta videonauhan perusteella oli havaittu betonirakenteisessa jätevesiviemärissä puun juuria. "Päiväkodin kaivon" läheisyydestä otettiin maaperänäytteitä, joista yhdestä löytyi ulosteperäisen saastumisen osoittavia enterokokkeja. Epidemian yhteydessä selvitettiin kylän vesilaitoksen ja alueen yksityisten kaivojen vesituloksia edellisiltä vuosilta. Vesinäytteissä "Saunakaivoa" lukuun ottamatta nitraattipitoisuus oli ollut säännönmukaisesti selvästi korkeampi kuin alueen porakaivoissa tai lähialueen rengaskaivoissa. Tämä havainto viittaa pitkään jatkuneeseen jätevesivuotoon tällä alueella. Tämä ei ole kuitenkaan tullut esille rutiininäytteenotossa. "Saunakaivo" ja "Päiväkodin kaivo" poistettiin käytöstä kolme päivää ensimmäisen E.coli-löydöksen jälkeen. Sen jälkeen käytössä on ollut ainoastaan "Siiviläkaivo". Veden keittokehotus annettiin välittömästi tutkimustulosten varmistuttua Epidemiologisen tutkimuksen perusteella aloitettiin veden klooraus 12.7., jota jatkettiin asti otetuista vesinäytteistä kuitenkin havaittiin herkistetyllä menetelmällä E.coli-bakteeria, jonka perusteella klooraus aloitettiin uudelleen Kloorausta jatkettiin, kunnes UV-desinfiointilaitteisto asennettiin 4.8. Laitoksen turvallisuuden parantamiseksi. Lisäksi vedenottokaivon läheisyydessä kulkeva viemärilinja on 18
20 uusittu. Varmuustoimenpiteenä on jatkettu tehostettua näytteenottoa lokakuusta 2005 joulukuuhun Ympäristöterveysvalvonnan mielestä turvallisinta olisi toimittaa vettä kaupungin pintavesilaitokselta myös Kuntaan C. Kaupungista jo toimitetaan vettä kylän pohjoispuolelle, kun taas eteläpuolella on kylän oma verkosto. Epidemiasta aiheuttamat kustannukset vesilaitokselle Vesilaitokselle tapauksesta aiheutuneet toimenpiteet ja näiden kustannukset esitetään taulukossa 8. Taulukko 8. Vesiepidemian aiheuttamat kustannukset vesilaitoksen osalta (Maanrakennusmestari C 2007 ja Terveystarkastaja C 2007) Toimenpide Kustannusarvio Verkoston klooraus Viemärin kuvaus Viemärin uusinta 200 metrin matkalta Maaperänäytteet 5 kpl UV-desinfiointilaitteiston hankinta Korvaus sairastuneelle Vesinäytteiden analysointi epidemian aikana Tehostettu jatkoseuranta Yhteensä Vesilaitos joutui korvaamaan 1000 euroa yhdelle asukkaalle, joka oli sairaana useita viikkoja. Epidemian aikana vesilaitos/kunnan C tekninen toimi maksoi kolmea vesinäytettä lukuun ottamatta kaikkien vesinäytteiden analysoinnin, mistä aiheutui arviolta noin euron kustannus. Kunnan C tekninen toimi on ottanut tehostetusti jatkoseurantanäytteitä vesilaitokselta ja verkostosta välisellä ajalla. 72 näytteenottokerralla on otettu yhteensä noin 145 näytettä. Näytteenoton palkkakustannukset: 3000 Matkakustannukset: 840 Näytteiden analyysikustannukset: Yhteensä tehostettu jatkoseuranta on maksanut (Henkilökohtainen tiedonanto, Terveystarkastaja C 2007) Näytteitä tullaan ottamaan vielä vuosina yhdeksän kertaa vuodessa eli yhteensä 18. Seuranta tullaan lopettamaan vuonna 2009, ellei siihen mennessä tuloksissa ilmene poikkeavaa. Näytteenoton palkkakustannukset: 750 Matkakustannukset: 200 Yhteensä jatkoseuranta vuosien maksaa arviolta 950. Selvitykseen huomioidaan tehostettua jatkoseurantaa tammikuuhun 2007 asti. Tämän jälkeistä seurantaa ei oteta huomioon, sillä joka tapauksessa viranomaisnäytteenotosta aiheutuu kustannuksia. Viemärin uusinta olisi teknisen toimen mukaan uusittu joka tapauksessa jossain vaiheessa mutta epidemia joudutti tämän toteuttamista. Tässä selvityksessä viemärin uusintaa ja UV-desinfiointilaitteiston hankintaa ei huomioida epidemiasta johtuviksi kustannuksiksi. Näin ollen selvitykseen huomioidaan kustannuksia vesilaitokselle yhteensä
KUIVATUSVESIEN JOHTAMINEN VIEMÄRIVERKOSTOON KERAVALLA Keravan Vesihuolto Tapio Helenius Keravan Vesihuolto Tapio Helenius Hulevedet pois jätevesiverkostosta Laukaisevana tekijänä tulvakesä 2004 22 todennettua